Aviere (αντιτορπιλικό, 1937)

Το ***Aviere*** ήταν από τα δεκαεννέα αντιτορπιλικά κλάσης *[[Soldati (αντιτορπιλικό)|Soldati]]* που ναυπηγήθηκαν για το Ιταλικό Βασιλικό Ναυτικό (*Regia Marina*) στα τέλη της δεκαετίας του 1930 και τις αρχές της δεκαετίας του 1940. Εντάχθηκε σε υπηρεσία το 1938 και έλαβε μέρος σε επιχειρήσεις κατά τον Β΄ Παγκόσμιο Πόλεμο.

## Περιγραφή

Τα αντιτορπιλικά κλάσης *Soldati* ήταν ελαφρώς βελτιωμένες εκδοχές της προηγούμενης κλάσης *[[Αντιτορπιλικό κλάσης Oriani|Oriani]]*. Είχαν ολικό μήκος 106,7&nbsp;m. Το πλάτος τους ήταν 10,15&nbsp;m και το μέσο βύθισμά τους έφτανε τα 3,15&nbsp;m, ενώ με πλήρες φορτίο ανέρχονταν σε 4,3&nbsp;m. Τα *Soldati* είχαν εκτόπισμα 1830-1850&nbsp;t (1800-1820&nbsp;LT) με κανονικό φορτίο και 2450-2550&nbsp;t (2410-2510&nbsp;LT) με πλήρες. Το πλήρωμα κατά τη διάρκεια του πολέμου ανερχόταν σε 206&nbsp;αξιωματικούς υπαξιωματικούς και ναύτες.

Σχεδιασμένα για μέγιστη ισχύ 48000&nbsp;shp και ταχύτητα 34-35&nbsp;kn σε επιχειρησιακές συνθήκες, τα πλοία της κλάσης αυτής έφτασαν σε ταχύτητες 39-40&nbsp;kn κατά τη διάρκεια των θαλάσσιων δοκιμών τους, όντας όμως ελαφρώς φορτωμένα. Είχαν ακτίνα δράσης 2340&nbsp;ναυτικών&nbsp;μιλίων με ταχύτητα πλεύσης 14&nbsp;kn και 682&nbsp;ναυτικών&nbsp;μιλίων με ταχύτητα 34&nbsp;kn.

Ο κύριος οπλισμός αποτελούνταν από τέσσερα πυροβόλα των 120&nbsp;mm εγκατεστημένα σε ζεύγη σε δύο πυργίσκους, έναν στην πλώρη μπροστά από την υπερκατασκευή, καθώς και έναν ακόμη στην πρύμνη. Υπήρχε επίσης ένα πυροβόλο των 120&nbsp;mm που μπορούσε να βάλει βλήματα φωτισμού/κατάδειξης στόχων. Αντιαεροπορική προστασία παρείχαν οκτώ πυροβόλα των 20&nbsp;mm, ενώ ο οπλισμός συμπληρώνονταν από δύο τρίδυμους τορπιλοσωλήνες των 533&nbsp;mm εγκατεστημένους στο μέσον του πλοίου. Παρόλο που δεν ήταν εφοδιασμένα με σύστημα σόναρ για ανθυποβρυχιακό πόλεμο, τα πλοία της κλάσης αυτής διέθεταν ζεύγος εκτοξευτών βομβών βυθού. Μπορούσαν επίσης να μεταφέρουν έως και 48&nbsp;νάρκες.

## Επιχειρησιακή ιστορία
Το *Aviere* ναυπηγήθηκε στις εγκαταστάσεις της O.T.O. στο Λιβόρνο. Οι εργασίες άρχισαν στις 16&nbsp;Ιανουαρίου 1937, η καθέλκυσή του έλαβε χώρα στις 19&nbsp;Σεπτεμβρίου 1937 και ολοκληρώθηκε την 31η&nbsp;Αυγούστου 1938.

Κατά την είσοδο της Ιταλίας στον Β΄ Παγκόσμιο Πόλεμο, στις 10&nbsp;Ιουνίου 1940, το *Aviere* ανήκε στην 11η&nbsp;Μοίρα Αντιτορπιλικών μαζί με τα αδελφά *[[Artigliere (αντιτορπιλικό, 1937)|Artigliere]]*, *[[Geniere (αντιτορπιλικό, 1938)|Geniere]]* και *[[Camicia Nera (αντιτορπιλικό)|Camicia Nera]]*. Την 11η&nbsp;Ιουνίου έπλευσε μαζί με τα υπόλοιπα πλοία της 11ης&nbsp;Μοίρας για αναγνωριστική αποστολή στον Πορθμό της Σικελίας, ενώ στις 19 Ιουνίου μετέφερε εφόδια από την Αουγκούστα στη Βεγγάζη.

Στις 9 Ιουλίου η 11η&nbsp;Μοίρα Αντιτορπιλικών έλαβε μέρος στη Ναυμαχία της Καλαβρίας. Στα καταληκτικά στάδια της μάχης τα αντιτορπιλικά της 11ης διατάχθηκαν να πλήξουν τον βρετανικό στόλο με τις τορπίλες τους, πράγμα που επιχείρησαν χωρίς όμως να καταφέρουν να πλήξουν κάποιο εχθρικό πλοίο.

Στις 11–12&nbsp;Οκτωβρίου το *Aviere* έλαβε μέρος στη Ναυμαχία του ακρωτηρίου Πασσέρο, κατά τη διάρκεια της οποίας υπέστη σοβαρές πηγές εξαιτίας των πυρών του καταδρομικού HMS&nbsp;''Ajax''. Την περίοδο Μαρτίου-Σεπτεμβρίου 1941 συνόδευσε αρκετές νηοπομπές που μετέφεραν στατεύματα και εφόδια από την Ιταλία στη Λιβύη, ενώ στις 23&nbsp;Σεπτεμβρίου 1941 συμμετείχε σε αποστολή ναρκοθέτησης συνοδεύοντας τα αδελφά *[[Lanciere (αντιτορπιλικό, 1938)|Lanciere]]*, *[[Carabiniere (αντιτορπιλικό, 1938)|Carabiniere]]*, *[[Ascari (αντιτορπιλικό)|Ascari]]* και  *[[Corazziere (αντιτορπιλικό, 1938)|Corazziere]]* που πόντησαν τις νάρκες τους νοτίως της Μάλτας.

Την 21η&nbsp;Νοεμβρίου και ξανά στις 13&nbsp;Δεκεμβρίου 1941 έλαβε μέρος σε δύο μεγάλες επιχειρήσεις συνοδείας νηοπομπών με κατεύθυνση τη Λιβύη. Και οι δύο ήταν αποτυχημένες εξαιτίας της έντονης δράσης της αντίπαλης αεροπορίας και υποβρυχίων, ενώ και στις δύο περιπτώσεις στο *Aviere* ανατέθηκε η συνοδεία πίσω στην Ιταλία κύριων μονάδων επιφανείας του στόλου που υπέστησαν σοβαρές ζημιές (συγκεκριμένα του καταδρομικού *[[Trieste (καταδρομικό)|Trieste]]* στην πρώτη αποστολή και του θωρηκτού *[[Vittorio Veneto (θωρηκτό)|Vittorio Veneto]]* στη δεύτερη). Τη 16η Δεκεμβρίου το *Aviere* ήταν ένα από τα σκάφη συνοδείας μίας ακόμη μεγάλης νηοπομπής προς τη Λιβύη, αυτή την φορά επιτυχημένης, ενώ στη συνέχεια έλαβε μέρος στη Πρώτη ναυμαχία της Σίρτης.

Το διάστημα Ιανουαρίου-Μαρτίου 1942 ακολούθησαν τέσσερις ακόμη επιχειρήσεις συνοδείας νηοπομπών, όλες τους επιτυχημένες καθώς μοναδική απώλεια ήταν το μεταγωγικό πλοίο *Victoria* που βυθίστηκε από βρετανικά αεροσκάφη Albacore στις 24&nbsp;Ιανουαρίου. Το *Aviere* συμμετείχε επίσης στη Δεύτερη ναυμαχία της Σίρτης (21–22&nbsp;Μαρτίου) καθώς στην αναχαίτιση της συμμαχικής νηοπομπής Pedestal (11–12 Αυγούστου) όπου ρυμούλκησε το λαβωμένο καταδρομικό *[[Bolzano (καταδρομικό)|Bolzano]]* στη νήσο Παναρέα.

Η πορεία του *Aviere* έφθασε στην κατάληξή της με τον τορπιλισμό του τον Δεκέμβριο του 1942. Στις 16 του μηνός αυτού απέπλευσε από τη Νάπολη μαζί με το *Camicia Nera* προκειμένου να συνοδεύσουν το γερμανικό μεταγωγικό πλοίο *Ankara* και προορισμό τη Μπιζέρτα. Στις 11:15 της επομένης το βρετανικό υποβρύχιο HMS&nbsp;''Splendid'' τορπίλισε το *Aviere* που ανατινάχθηκε, κόπηκε στα δύο και πολύ σύντομα βυθίστηκε. Από τα 250 άτομα επί του πλοίου εν τέλει διεσώθησαν μόλις τριάντα από τα τορπιλοβόλα *[[Calliope (τορπιλοβόλο, 1938)|Calliope]]* και *[[Perseo (τορπιλοβόλο, 1935)|Perseo]]*. Μεταξύ των νεκρών ήταν και ο Διοικητής της 11ης&nbsp;Μοίρας Αντιτορπιλικών καθώς και του ίδιου του *Aviere*, πλοίαρχος Ιγκνάτιο Καστροτσιοβάννι (Ignazio Castrogiovanni), στον οποίο μεταθάνατον απονεμήθηκε το Χρυσό Μετάλλιο Στρατιωτικής Αξίας.

## Παραπομπές


## Βιβλιογραφία
*
*
*
*
*

## Εξωτερικοί σύνδεσμοι
* 

Κατηγορία:Αντιτορπιλικά κλάσης Soldati
Κατηγορία:Ιταλικά αντιτορπιλικά του Β΄ Παγκοσμίου Πολέμου